

R E P U B L I K A H R V A T S K A

ŽUPANIJA KARLOVAČKA

# OSNOVNA ŠKOLA «IVAN GORAN KOVAČIĆ»

# Bana Josipa Jelačića 8, Duga Resa

Tel: 047/841-114

e-mail: [ured@os-igkovacic-dugaresa.skole.hr](mailto:ured@os-igkovacic-dugaresa.skole.hr)

OIB : 94085042455

MB : 03065774

Klasa: 112-02/25-01/8

Ur.broj: 2133-30-01-25-1

Duga Resa, 6. 8. 2025.

Na temelju članka 107. Zakona o odgoju i obrazovanju u osnovnoj i srednjoj školi

(NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 156/23), Zakona o osobnoj asistenciji (NN 71/23) i Pravilnika o pomoćnicima u nastavi i stručnim komunikacijskim posrednicima (NN 85/24), OŠ “Ivan Goran Kovačić” iz Duge Rese, Bana Josipa Jelačića 8 (u daljnjem tekstu : Škola), raspisuje

NATJEČAJ

za popunu radnih mjesta

1. **Pomoćnik/ca u nastavi** – jedan izvršitelj na određeno, nepuno radno vrijeme od 24 sata ukupnog tjednog radnog vremena, do kraja školske godine 2025./2026., u matičnoj školi, u razrednoj nastavi
2. **Pomoćnik/ca u nastavi** – jedan izvršitelj na određeno, nepuno radno vrijeme od 29 sati

ukupnog tjednog radnog vremena, do kraja školske godine 2025./2026., u matičnoj školi, u predmetnoj nastavi

1. **Pomoćnik/ca u nastavi**  - jedan izvršitelj na određeno, nepuno radno vrijeme od 27 sati

ukupnog tjednog radnog vremena, do kraja školske godine 2025./2026., u matičnoj školi, u predmetnoj nastavi

1. **Pomoćnik/ca u nastavi –** jedan izvršitelj na određeno, nepuno radno vrijeme od 28 sati

ukupnog tjednog radnog vremena, do kraja školske godine 2025./2026., u PŠ Bosiljevo, u predmetnoj nastavi

**Uvjeti** : - prema Zakonu o odgoju i obrazovanju u osnovnoj i srednjoj školi;

**- prema članku 21. Zakona o osobnoj asistenciji :**

(1) Pomoćnik u nastavi mora biti punoljetna zdravstveno sposobna osoba koja ima završen program obrazovanja odraslih (osposobljavanja) za pomoćnika u nastavi i najmanje razinu obrazovanja 4.2 HKO-a.

(2) Iznimno od stavka 1. ovoga članka, pomoćnik u nastavi može biti osoba koja ne ispunjava uvjet završenog programa obrazovanja odraslih (osposobljavanja) za pomoćnika u nastavi iz stavka 1. ovoga članka ako je do dana stupanja na snagu ovoga Zakona završila edukaciju za pomoćnika u nastavi u trajanju od najmanje 20 sati i ispunjava ostale uvjete za pomoćnika u nastavi propisane ovim Zakonom.

(3) Iznimno od stavka 1. ovoga članka, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a iz stavka 1. ovoga članka, ali ispunjava uvjet završenu najmanje razinu obrazovanja 4.1 HKO-a i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

(4) Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

**Ostali uvjeti** : u radni odnos ne može se primiti osoba kod koje postoje zapreke za rad iz članka 23. Zakona o osobnoj asistenciji i članka 106. Zakona o odgoju i obrazovanju u osnovnoj i srednjoj školi.

Na natječaj se mogu javiti osobe oba spola.

U prijavi na natječaj svi kandidati su dužni navesti svoje osobne podatke i to : ime i prezime, adresu stanovanja, broj telefona, odnosno mobitela, e-mail adresu i naziv radnog mjesta na koje se prijavljuju.

Uz vlastoručno potpisanu prijavu na natječaj svi kandidati su dužni priložiti životopis, diplomu ili svjedodžbu o završenoj školi, rodni list, uvjerenje nadležnog suda da kandidat nije pod istragom i da se protiv kandidata ne vodi kazneni postupak glede zapreka za rad iz članka 23. Zakona o osobnoj asistenciji i članka 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja), elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od 15 dana od dana raspisivanja natječaja) i dokaz o završenom programu obrazovanja odraslih (osposobljavanja) za pomoćnika u nastavi, odnosno potvrdu o završenoj edukaciji za pomoćnika u nastavi (ukoliko ih kandidat posjeduje).

Prije sklapanja Ugovora o radu obavezno je obavljanje liječničkog pregleda u ovlaštenoj ordinaciji medicine rada.

Kandidati koji se u prijavi na natječaj pozivaju na pravo prednosti pri zapošljavanju prema posebnim propisima dužni su uz prijavu priložiti sve dokaze o ispunjavanju traženih uvjeta iz natječaja i sve potrebne dokaze o ostvarivanju prava prednosti na koje se pozivaju.

Kandidati koji se pozivaju na pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23) i koji u trenutku podnošenja prijave ispunjavaju uvjete za ostvarivanje toga prava, dužni su uz prijavu priložiti sve dokaze o ispunjavanju traženih uvjeta iz natječaja i sve potrebne dokaze navedene na internetskoj stranici Ministarstva hrvatskih branitelja.

Poveznice na internetsku stranicu Ministarstva hrvatskih branitelja

<https://branitelji.gov.hr/zaposljavanje-843/843>

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se pozivaju na pravo prednosti pri zapošljavanju prema članku 48.

Zakona o civilnim stradalnicima iz Domovinskog rata (NN 84/21) i koji u trenutku podnošenja prijave ispunjavaju uvjete za ostvarivanje toga prava, dužni su uz prijavu priložiti sve dokaze o ispunjavanju traženih uvjeta iz natječaja i sve potrebne dokaze navedene na internetskoj stranici Ministarstva hrvatskih branitelja.

Poveznice na internetsku stranicu Ministarstva hrvatskih branitelja

<https://branitelji.gov.hr/zaposljavanje-843/843>

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozivaju na pravo prednosti pri zapošljavanju prema članku 9.

Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) i članku 48. f Zakona o zaštiti vojnih i civilnih invalida rata (33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19) i koji u trenutku podnošenja prijave ispunjavaju uvjete za ostvarivanje toga prava, dužni su uz prijavu priložiti sve dokaze o ispunjavanju traženih uvjeta iz natječaja i dokaz o invaliditetu, odnosno sve potrebne dokaze o ostvarivanju prava prednosti na koje se pozivaju.

Kandidati prijavom na natječaj daju privolu za obradu osobnih podataka navedenih u svim dostavljenim prilozima, odnosno ispravama za potrebe provedbe natječajnog postupka.

Osobe koje ne ulaze na listu kandidata, Škola ne obavještava o razlozima istog. O rezultatima natječaja kandidati će biti obaviješteni putem web stranica Škole u roku od tri (3) radna dana od dana donošenja odluke o zasnivanju radnog odnosa.

Dokumentacija se podnosi u preslici. Preslike ne moraju biti ovjerene kod javnog bilježnika, ali je prije sklapanja Ugovora o radu potrebno dostaviti na uvid izvornike dokumenata. Rok za dostavu prijava je osam (8) dana od dana objave natječaja. Nepravodobne i nepotpune prijave neće se razmatrati.

Prijave dostaviti poštom ili osobnim dolaskom na adresu : **OŠ “Ivan Goran Kovačić”, Bana Josipa Jelačića 8, 47 250 Duga Resa,** uz naznaku : **natječaj za – „pomoćnika/cu u nastavi*”.***

Ravnateljica

Marina Brozović, dipl. uč.